Številka: 020-93/2021/10

Datum: 23. 4. 2025

Na podlagi sedmega odstavka 2. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR) in 16. člena Zakona o državni upravi (Uradni list RS, št. 52/02, 110/02 - ZDT-B, 56/03, 61/04, 123/04, 93/05, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 65/14 - ZVRS-H, 90/14, 51/2016, 36/21, 82/21, [189/21](https://www.uradni-list.si/glasilo-uradni-list-rs/vsebina/2021-01-3724), [153/22](https://www.uradni-list.si/glasilo-uradni-list-rs/vsebina/2022-01-3795) in [18/23](https://www.uradni-list.si/glasilo-uradni-list-rs/vsebina/2023-01-0348)) izdajam

**PRAVILNIK O SPREMEMBI IN DOPOLNITVI STANOVANJSKEGA PRAVILNIKA (SP-2)**

**1. člen**

V Stanovanjskem pravilniku številka 020-94/2021, z dne 28. 6. 2021, z dopolnitvijo št. 020-93/2021/6 z dne 10. 12. 2021, se tretji odstavek 6. člena se spremeni tako, da se glasi:

»Višino tržne najemnine strokovna služba določi izkustveno, na podlagi javno dostopnih podatkov s primerjavo višin najemnin na trgu za primerljiva stanovanja na primerljivih lokacijah ali s cenitvijo,  ki jo opravi pooblaščeni ocenjevalec vrednosti nepremičnin, imenovan na podlagi zakona, ki ureja revidiranje, ali sodni cenilec, imenovan na podlagi zakona, ki ureja status in delovanje sodnih cenilcev.«

**2. člen**

Spremeni se naslov podpoglavja IV 7 tako, da se glasi:

»**Dodelitev službenih stanovanj  Uradu predsednika Republike Slovenije**«

Spremeni se 41. člen tako, da se glasi:

»Službeno stanovanje se lahko dodeli funkcionarju in uslužbencu Urada predsednika Republike Slovenije.

Funkcionarju se službeno stanovanje dodeli za čas opravljanja funkcije v Uradu predsednika republike.

Uslužbencu Urada predsednika republike se službeno stanovanje dodeli iz razloga nujnih službenih potreb za čas trajanja razloga nujnih službenih potreb, vendar največ za obdobje dveh let z možnostjo podaljšanja.

Glede dodelitve, pogojev za dodelitev in pravic in obveznosti ter izvajanja najemnega razmerja se za funkcionarja Urada predsednika republike smiselno uporabljajo določbe  11. do 13. člena tega pravilnika, za uslužbenca Urada predsednika republike pa določila od 14. do 17. člena tega pravilnika.«

**3. člen**

Ta pravilnik začne veljati z dnem podpisa.

|  |  |
| --- | --- |
|  | mag. Franc Propsminister |